 1 Ihe E Mere 20  O wee ruo ná mmalite afọ, noge ndị eze na-eji aga agha, na Joab duuru ìgwè ndị agha gaa bibie ala ụmụ Amọn, bịakwa nọchibido Raba, ma Devid nọ na Jeruselem; Joab wee merie Raba, kwadakwa ya.Ma Devid kpupụrụ Malkam okpueze dị ya nisi wee hụ na ọ dị otu talent ọlaedo nịdị arọ, e nwekwara nkume dị oké ọnụ ahịa na ya; Devid wee kpuru ya. Ihe ndị a kwatara nobodo ahụ, bụ ndị o bupụtara, dị nnọọ ukwuu.O wee kpọpụta ndị bi nime ya wee nye ha ọrụ ịwa nkume nakwa iji ngwá ọrụ na-aghọ nkọ ndị e ji ígwè mee na anyụike na-arụ ọrụ; ọ bụkwa otú ahụ ka Devid mere obodo niile nke ụmụ Amọn. Nikpeazụ, Devid na ndị niile ya na ha so laghachiri Jeruselem.O wee ruo mgbe nke a gasịrị na agha daara ha na ndị Filistia nime Giza. Ọ bụ mgbe ahụ ka Sibekaị onye Husha gburu Sipaị, bụ otu nime ụmụ ndị Refeyim, e wee merie ha.Agha wee daara ha na ndị Filistia ọzọ; Elhe nwa Jeya wee gbuo Lamaị nwanne Golayat onye Gat, bụ onye okporo ube ya dị ka okporo osisi nke ndị na-ekwe ákwà.Agha wee daa ọzọ na Gat, mgbe e nwere otu nwoke gbara ajọ dimkpa bụ onye mkpịsị aka ya na mkpịsị ụkwụ ya dị isii isii, ya bụ, iri abụọ na anọ; ya onwe ya kwa bụ otu nime ụmụ ndị Refeyim.O wee na-akwa Izrel emo. Nikpeazụ, Jọnatan nwa Shimia bụ nwanne Devid gburu ya.Ọ bụ ndị a ka a mụụrụ ndị Refeyim bi na Gat; Devid na ndị na-ejere ya ozi gbukwara ha. 